Դասի թեման`<<Ամփոփում >>

Ինտեգրված առարկաներ` Մայրենի

 Երաժշտություն

 Տեխնոլոգիա

**Դասի նպատակը`**

 •Ամրապնդել,ամփափել մաթեմատրիկայից ձեռք բերած գիտելիքները` թվերի հաջորդականությունը, թվերի կազմությունը

 •Ամրապնդել <<արտահայտություն >> և <<հավասարություն>> կազմելու կարողությունները

 •Զարգացնել գումարում, հանում կատարելու կարողությունները

 •Կրկնել գումարման և հանման բաղադրիչների անունները

 •Ամրապնդել երկրաչափական պատկերների մասին ունեցած գիտելիքները

 •Զարգացնել երևակայությունը

**Դասի կահավորումը`** թվերով ,+ ,- ,= նշաններով քարտեր, գունավոր թղթերից պատրաստված ձկներ,կարթ(ծայրին մագնիս), գունավոր թղթից պատրաստած երկրաչափական պատկերներ, սպիտակ պաստառ:

**Դասի ընթացքը**

*Խթանում*

Ուսուցիչ – Երեխանե'ր, եկեք բանաստեղծությունների միջոցով վերհիշենք մեր անցած թվերը և թվաբանական գործողությունները:

Աշակերտները մեկը մյուսին հաջորդելով ներկայացնւմ են ` քարտերը ցույց տալով:

Ինձանով են սկսում հաշվելը,

Մեկն եմ ձեզ ծանոթ,

Առանց ինձ թվերը

Գիտե՞ք, չեն կարող:

-Մեկի անբաժան ընկերը ես եմ,

 Երկուսն եմ գեղեցիկ:

Իմ մեջ ունեմ ես զույգ մեկ:

-Ես երեքն եմ,կենտ թիվ եմ,

Ծույլերին արժանի եմ:

Թե երկուսին մեկ գումարեք,

Դուք անպայման ինձ կգտնեք:

-Ես էլ չորսն եմ ձեզ ծանոթ,

Իմ մեջ ունեմ զույգ երկու,

Թե երեքին մեկ գումարեք,

Չեք սխալվի ,ինձ կգտնեք:

-Ես էլ հինգն եմ ձեր սիրելի,

Թվերի մեջ հինգերորդն եմ,

Չորսից մեծ եմ, վեցից փոքր,

Բոլորի սիրելին եմ:

-Ես էլ վեցն եմ,

Հիգից մեծ եմ,

Թե ուզում եք ինձ հեշտ գտնել,

Երկու երեք շուտ գումարեք:

-Ես էլ յոթն եմ գեղեցիկ ,

Վեցին ընկեր,կողակից,

Հինգ ու երկու ,չորս ու երեք

Դե գումարեք յոթին գտեք:

-Ես էլ ութն եմ ,ութերորդը,

Մեկ ու յոթ եմ,

Չորս ու չորս եմ,

Երեք ու հինգ

Այո',ես եմ:

-Ես էլ ինն եմ,

Իններորդը,

Ութի հաջորդն եմ,

Տասի նախորդը:

-Ես զրոն եմ գեղեցիկ,

Դե ինձ ասեք, առանց ինձ

Թվերը ի՞նչ են` ոչինչ:

-Ես էլ տասն եմ

Ինն ու մեկ եմ,

Ութ ու երկու,

Հինգ ու հինգ եմ

Գերազանցիկներին արժանի եմ:

-Ես գումարման նշանն եմ բարի,

Ավելացնում եմ ինչ պատահի:

-Ես էլ հանումն եմ ոչ պակաս բարի,

Դե ես էլ, գիտեք,պակասեցնում եմ ինչ որ պատահի:

Ուսուցչուհին երգի(Արևներ <<Սովորենք հաշվել>>)միջոցով հարցնում է թվերի կազմությունը:Սկիզբը երգում են աշակերտները և ուսուցիչը, Կգ-1,2,3,4,5,6,7,8,9,10 ,

Ուսուցիչ -որ թվի կազմությունն եմ հիմա հարցնելու ձեզ…8

8-ը կազմված է 2-ից և----

Աշակերտ- 6-ից

Ուսուցիչ-4-ից և---

Աշակերտ- 4-ից:

Եվ այլն:Մասնակից դարձնել բոլորին:

*Իմաստավորում*

Ուսուցիչն առաջարկում է աշակերտներին կազմել արտահայտություններ իրենց մոտ եղած քարտերով:

Ուսուցիչ -Կազմե'ք 5 և 2 թվերի գումարը:

<<5, 2, +>> քարտերով աշակերտները մոտենում և կազմում են արտահայտություն:

Ուսուցիչ- Գտե'ք այս արտահայտության արժեքը :

Աշակերտներ-7

Աշակերտը,ում մոտ յոթն է մոտենում է << արտահայտությանը>>:

Ուսուցիչ-Ի՞նչն է պակասում , որ արտահայտությունը դառնա հավասարություն:

Աշակերտներ- Հավասարման նշանը:

Մոտենում է հավասարման նշանը:

 Ուսուցիչը առաջարկում է վերհիշել գումարման գործողության բաղադրիչների անունները:

Այնուհետև կազմում են 9-4=5 հավասարությունը ,կրկնում հանման գործողության բաղադրիչների անունները:Այսպես ևս մի քանի հավասարություն կազմել:

*Ֆիզկուլտ դադար:<< Գնում ենք տատիկին ու պապիկին օգնելու>>:*

Ուսուցիչ- Երեխանե'ր, գնում ենք տատիկին ու պապիկին օգնելու:Տեսնում ենք պապիկը ցախ է կոտրատում:Վերցնում ենք կացինը ու ամբողջ ուժով հարվածում,որ փայտը կոտրվի , 1, 2, ևս մեկ անգամ ու հաստատ կկոտրվի(աշակերտները ուսուցչի հետ ցույց են տալիս,թե ինչպես են յուրաքանչյուր գործողության <<կատարում>>):Գնում ենք տատիկի մոտ,տեսնում ենք տատիկը լվացք է փռում:Վերցնում ենք շորը,թափ տալիս ու ձգվում, որ փռենք պարանին:Հետո վերցնում ենք շերեփը ու խառնում տատիկի պատրաստած ճաշը ` 1,2,3 :Կեցցե'ք ,նորից եկանք դասարան:

 Շարունակում ենք բանավոր հաշիվը քարտերի միջոցով:Խաղ- հաշիվը սկսում է ուսուցիչը`ցույց տալով իր մոտ եղած քարտը:

Ուսուցիչ- Ինձ մոտ տասը թիվն է,ում մոտ է այն թիվը, որը տասից փոքր է յոթով:

Աշակերտ- Ինձ մոտ է:Ինձ մոտ 3-ն է :Ում մոտ է այն թիվը,որը 3-ից մեծ է 2-ով և այլն:

Այնպես անել,որ մասնակցեն բոլորը:

Ուսուցիչը բացում է գրատախտակի վարագույրը,որտեղ խնդրի գծապատկերն է<<թաքնված>> և առաջարկում ` կազմել խնդիր ըստ գծապատկերների և լուծել:

 6 ?

|  |
| --- |
|  |
|  10 |

Երեխաները կազմում և լուծում են խնդիրը:

Ուսուցիչն առաջարկում է <<ձուկ որսալ>>:Տուփի մեջ գունավոր թղթերից պատրաստած ձկներ են,որոնց աչքերը երկաթե պտուտակներից են:Աշակերտները մագնիսե ծայր ունեցող կարթով որսում են ձկները,հանում նրանց մեջ <<թաքնված>> գունավոր երկրաչափական պատկերները ,անվանում դրանք,նշում նրանց առանձնահատկությունները և նստում:Եթե դժվարանում են,օգնում են դասընկերները:

*Ամփոփում*

Այս աշխատանքից հետո, ստեղծում են ապլիկացիա երկրաչափական պատկերներից:Աշակերտները հերթով մոտենում ,պատկերները ամրացնում են սպիտակ պաստառի վրա:Այս աշխատանքը կատարում են Արևների <<Ով է գլխավորը>> երգի ներքո:

Ապլիկացիան կարող է ունենալ հետևյալ տեսքը`

Ոիսուցիչն առաջարկում է աշակերտներին պատմել նկարը: